Radio Sentimentale FM, la force de l'internet ! - Nouvelles d'Haïti
Ayiti: Prezidan Jovenel Moise Pran yon Dekrè Ki Retabli Enstitisyon Lame a
Prezidan ayisyen an, Jovenel Moise, pibliye yon dekrè pou remobilize lame Dayiti rejim Lavalas la te demantle nan mitan ane 90 yo. Nan arete a, chèf deta a nonmen yon wo kòmandman enterimè ak 6 manm k ap gen pou fè tout sa ki nesesè pou mete lame a sou pye. ​Lame tou nèf la gen pou l patisipe nan yon parad militè ansanm ak manm Polis Nasyonal Dayiti (PNH) samdi 18 novanm 2017 la nan vil Kap-Ayisyen pou make 214èm anivèsè Batay Vètyè a -swa dènye konba ki te debouche sou endepandans peyi a.Premye Minis la, Jacques Guy Lafontant, ak Minis Defans la, Hervé Denis, ap gen pou evalye chak 3 mwa travay kòmandman enterimè lame a. 6 manm kòmandman enterimè a divize konsa: yon kòmandan an chèf enterimè, yon asistan kòmandan an chèf enterimè, yon eta-majò jeneral enterimè, yon enspektè jeneral enterimè, yon adjidan jeneral enterimè ak yon eta-majò pèsonèl enterimè pou kòmandan an chèf enterimè a. Anons sa a fèt malgre kèk peyi --pami yo Etazini- di Ayiti pa bezwen yon lame, men pito yon fòs polis nasyonal pwofesyonèl. https://www.voanouvel.com/a/4119259.html
Mèt Camille Edouard Jr. Ap Fè Fas ak yon Manda Damne Lajistis
Ayiti-Jistis: Ansyen minis jistis Camille Edouard Junior pap prezante devan komisè gouvènman Mèt Ocnamé Clamé Dameus, dapre sa avoka li yo rapòte. Avoka yo di yo pral plede sou ilegalite mande chèf Pakè Potoprens lan emèt kont kliyan yo a. "Entimidasyon" se mo avoka kap defann ansyen minis jistis sou gouvènman pwovizwa Joselerme Privert a, kalifye desizyon komisè Dameus la ki mete yon manda damne deye ansyen minis Jistis la Camille Edouard Junior. Mèt Berto Dorce ak Franck Vaneus di laprès yo deside al plede ilegalite manda sila a paske se zafè politik li ak regleman kont Komisè Dameus ap regle nan dosye a. Semèn pase yo, Komisè gouvènman Pòtoprens la, Mèt Ocname Clamé Dameus, te enpoze restriksyon vwayaj sou 2 minis ansyen gouvènman enterimè Prezidan Joceleme Privert a. Chèf Pakè Pòtoprens la ki tap reponn kesyon Lavwadlamerik te fè konnen rezon ki fè li entèdi ansyen Minis Finans Yves Bastien ak ansyen minis jistis la mèt Camille Edouard Junior vwayaje se pou pèmèt li jwenn eksplikasyon sou kontra leta ayisyen te siyen ak yon antrepriz etranje epi sou disparisyon yon fon asistans pou prizonye yo. Ansyen Minis finans gouvènman enterimè a, Yves Bastien, bò kote pal di li pa konprann rezon ki dèyè desizyon komisè gouvènman an menm si li rekonèt genyen yon ankèt kap mennen sou kontra leta ayisyen te siyen ak yon antrepriz etranje.
Etazini Kontinye Apiye Travay pou Ranfòse Polis Nasyonal Dayiti (PNH)
Lèzetazini se pi gwo donatè entènasyonal pou Polis Nasyonal Dayiti depi 2010, avèk yon envestisman ki monte rive anviwon 215 milyon dola.
Ayiti: Rankont ant Pouvwa Ekzekitif la, Lejislatif, ak Jidisyè a sou Dosye Lame a
Prezidan ayisyen an, Jovenel Moise, Premye Minis Jack Guy Lafontant rankontre mèkredi 15 novanm nan reprezantan 2 lòt pouvwa yo pou diskite gwo kesyon enterè nasyonal dapre yon nòt de près ki soti nan Biwo kominikasyon prezidans la. Prezidan Asanble Nasyonal la, Youri Latortue, Prezidan Kou Kasasyon an, Jules Cantave, Prézidan Komisyon nan Séna ak Chanm Depite ak manm Konsèy Siperyè Pouvwa Jidisyè a te chita ak chèf leta a pou diskite sou konsiltasyon pouvwa egzekitif la ap fè ak diferan sektè sou pwoblèm jeneral ak lansman lame Dayiti samdi 18 Novanm nan jou anivèsè Batay Vètyè. Chèf leta a anonse li pral nonmen yon Eta-Majò enterimè k ap gen yon delè 2an pou l pran dispozisyon nesesè pou retabli Fòs Ame peyi a dapre konstitisyon an. Prezidan Moise di apre li finn enstale Eta-Majò a gouvènman an ap depoze devan palman an yon demi douzèn pwojè lwa sou fonksyonman lame a k ap gen 3 kò diferan: Jeni militè, avyasyon ak yon kò medikal. Patisipan yo di yo espere chèf leta a ap tire leson eksperyans ak ansyen lame Dayiti. Yo pale tou de nesesite pou bay enstitisyon an yon kad legal e reglemantè kap fonde sou prensip sivik, pwofesyonèl epi evite enfliyans politik..
Opinyon Kèk Sitwayen nan Nòdès sou Dosye Lame a
Ayiti: Nan Okap, Plizyè Elev Lekòl Leta Manifeste pou Mande Pwofesè nan Klas yo
Pou yon 3èm jounen youn apre lòt, elèv lise nan vil Kap-Ayisyen pran lari pou yo egzije leta fè yo jwenn pwofesè pou fè klas yo pandan yo pwoteste kont aktivite retou lame a.
Minis sante piblik ak popilasyon an Dr Marie Greta Roy Clement
Ayiti: 298 Ofisye Sanitè pou Ranfòsman Lwa sou Ijyèn Piblik yo
Minis sante piblik ak popilasyon an Dr Marie Greta Roy Clement relanse ofisyèlman jedi 9 novanm 2017 la an nan sant konvansyon BRH la sistèm règ ijyèn piblik nan lide pou fe pwomosyon regleman sou pwoprete ak prevansyon maladi ki gen awe ak salte ak proteksyon sante. Sistem nan ki te disfonksyonèl pandan plis pase 10 lane pral an mach gras ak 298 ofisye sanitè. Premye minis Jacques Guy Lafontamn ki tap patisite nan seremoni an mande majistra ankouraje demach sa a e minis anviwonman bò kote pal di li menm li angajman pou l batay pou yon anviwonman pwòp nan peyi a.
Ofis Nasyonal Asirans Vyeyè, ONA, selebre 50 ane egzistans li. Nan okasyon sa a, reponsab yo pwofite mete aksan sou 2 sèvis enpòtan nan òganizasyon sa a ki se ONA fanm, kote medam kapab kontribye e achte asirans ak ONA diaspora kote moun nan dyaspora a kapab pran asirans ONA tou.
Entèvyou Lavwadlamerik ak Anbasadè Paul Altidor sou Dosye TPS la
Sispens pou anviwon 50 mil ayisyen kap viv ak TPS( Stati Pwoteksyon Tanporè) Ozetazini. Mesye Paul Altidor , anbasadè peyi Dayiti nan Washington reponn kesyon Lavwadlamerik sou demach e kontak ak korespondans li genyen ak otorite nan Depatman sekirite Enteryè a ( Homeland Security).
Ayiti:12 Moun Jwenn Arestasyon yo nan Kad yon Ankèt Kont Koripsyon
Minis Enteryè ak Kolektivite Teritoryal yo Max Rudolph Saint Albin deklare nan laprès lajistis fè 12 arestasyon, sezi plizyè ekipman nan kad operasyon pou demantibile yon rezo malfektè k ap fonksyone nan administrasyon piblik la ak sektè prive a. Rezo sa a espsyalize nan fè fo chèk, paspò ak fo kat kredi lokal e entènasyonal. Dapre minis la, rezo sa a kreye yon seri konpayi zonbi pou blanchi lajan an. Minis Saint Albin di gouvènman an pran angajman pou l trennen devan lajistis tout moun ki enplike nan fè move zafè. Minis Saint Albin ajoute: “se yon rezo k ap fonksyone nan peyi a depi plizyè lane.” Responsab pati politik UNIR an, Clarens Renois, ki t ap reponn kesyon Lavwadlamerik, aplodi angajman gouvènman an pran pou l konbat koripsyon nan peyi a.
Etazini-Eleksyon: Yon Desandan Ayisyen Kandida pou Pòs Depite nan Kongrè a
Aja Smith yon amerikèn dorijin ayisyèn poze kadidati li pou pòs depite nan Kongrè a pou eta Kalifòni. Plis detay ak Lyonel Desmarattes sou dènye eleksyon yo Ozetazini.
Etazini-Eleksyon: 2 Ameriken Dorijin Ayisyen Eli Konseye Minisipal nan Boston
Pati demokrat Lèzetazini an ap selebre seri viktwa li ranpòte nan eleksyon pou pòs gouvènè nan eta New Jersey ak eta Virjini ak nan Boston. Natacha Clerge ak Dalancourt, 2 ameriken dorijin ayisyèn ranpòte laviktwa nan minisipalite Brockton ak Randoph eta Massachussetts. Kandida demokrat Ralph Northam ranpòte laviktwa pou pòs gouvènè nan eta Virjini, kote li bat kandida repibliken Ed Gillespie, pou l ranplase gouvènè demokrat sòtan an Ted McAuliffe. Obsèvatè yo kwè viktwa doktè Ralph Northam nan se yon defèt pou stil politik prezidan Donald Trump ki kreye divizyon Ozetazini. Pandanstan, prezidan Trump, k ap fè yon virewon nan 5 peyi sou kontinan azyatik la, mete yon mesaj sou kont Twitter li a pou l di :"kandida repibliken Ed Gillespie te mennen yon kanpay sere, men li pat anbrase m epi li pa dakò ak pozisyon mwen pran nan politik." Nan New Jersey kandida demokrat Phil Murphy ranpòte eleksyon pou pòs gouvènè devan gouvènè adjwen repibliken Kim Guadagno. Gouvènè eli a ap ranplase Chris Christie ki pat kapab al dèyè yon twazyèm manda.
Prezidan Ayisyen Jovenel Moise Pwomèt pou l Fè 3 Eleksyon anvan li kite Pouvwa a
“Depòtasyon Ayisyen ki gen TPS yo nan peyi yo tap koute Lèzetazini preske yon demi milya dola e plis pase 2 milya 700 milyon dola an pwodui nasyonal bri...”
Minis Enterimè Depatman Sekirite Teritoryal Lèzetazini an, Elaine Duke, anonse lendi 6 novanm 2017 la desizyon pou administrasyon Trump la mete fen nan Stati Pwoteksyon Tanporè (TPS) pou prèske 2 mil 500 sitwayen Nikaragweyen. Sepandan, gouvènman ameriken an bay moun sa yo 12 mwa a pati de 5 janvye 2018 pou kite peyi a. Madam Duke presize li nesesè pou l jwen plis enfòmasyon sou stati pwoteksyon tanporè pou Ondiras. Nan sans sa a, li pa pran okenn desizyon sou sitwayen peyi sa a pou kounye a. Desizyon sa a pwovoke yon kè sote nan mitan ayisyen ki benefisye stati pwoteksyon tanporè a Ozetazini kote administrasyon Trump la poko deside si wi ou non l ap pwolonje pwogram nan pou yo. Plizyè òganizasyon, kap defann dwa imigran ayisyen yo, tankou Fanm ayisyèn nan Miami, sosyete sivil ameriken an pote kole ak gouvènman Moise-Lafontant an pou mande administrasyon Trump la pwolonje pou 18 mwa stati pwoteksyon tanporè pou reso3tisan ayisyen yo. Sa pa gen lontan yon group palmantè ameriken ki reprezante eta Florid te soumèt yon pwopozisyon lwa devan Kongrè a ki non sèlman vize pwolonje TPS la sitwayen ki soti nan Amerik Santral ak Ayiti men tou avèk posibliite pou ba yo kat rezidans.
Vis sekretè jeneral Nasyon Zini an Amina J. Mohammed mete yon bout nan vizit 3 jou ann Ayiti dimanch 5 novanm 2017 la. Avan li kite Ayiti, Madam Amina Mohammed, te pwononse li sou pwoblem kolera nan peyi a kote li fè konnen anviwon 40 peyi reponn yon fason favorab yon apèl dòf pou Ayiti kolekte 200 milyon dola pou elimine epidemi sou tout teritwa li a. Delegasyon nasyon Zini sa a vizite plizyè pwojè Karavan Chanjman an Prezidan Jovenel Moise ap pwone atravè peyi a kote yal founi je gade ryalizasyon pwojè sa a nan depatman Sid la. Delegasyon an te gen ladann tou chèf misyon pou kore jistis la, MINUJUST, Suzan Page ki se tou reprezantan Sekretè Jeneral Nasyon Zini an Antonio Guterres. Yon lòt kote, Prezidan Ayisyen an Jovenel Moise, ki tap pale apre yon rankontre ak delegasyon l ONU an di kesyon kolera a te nan sant diskisyon ak delegasyin onizyèn nan.0 Chef deta fè konnen lap reflechi sou yon fòm finansman pou elimine epidemi kolera a ki dapre li dwe mache ak ogmante posibilite pou popilasyon an gen aksè ak dlo potab. Nasyin Zini admèt se kontenjan nepalè ki tap parisipe nan Misyon lapè a, Minustaha, ki te pote kolera ann Ayiti e sekretè jeneral l ONU ki te la avan pandan yon vizit li te fè ann Ayiti te mande pèp ayisyen an padon. Toutfwa
Dosye TPS, Ekonomis Etzer Emile Ap fè LePoint
Kòman sa kapab afekte Ayiti si tout fwa Etazini pata renouvle TPS la pou anviwon 50 mil imigran ayisyen kap viv lakay li depi apre gwo tranblemandtè 12 janvye 2010 la? Selon Ekonomis Etzer Emile, Ayiti pa pare sou enkenn fòm pou resevwa resòtisan sa yo.
Lè a Chanje 1 Nèd tan ann Aryè ann Ayiti
Ayiti nan lanuit samdi 4 pou dimanch 5 novanm 2017 la a 2 zè di maten, lè a fè bak 1 nèd tan. Pi egzakteman lè li te fè 2 zè di maten, jan nòt prezidansyèl la te mansyone li a. Tout zegui mont, revèy ak òlòj nou fè bak 1 nèd tan an aryè. Kidon, nou gen 1 nèd tan anplis pandan wikenn nan.
Rezo Katolik pou Imigrasyon Legal, yon enstitisyon evèk katolik yo nan zòn metwopolitèn Washington, D.C./Maryland, pibliye yon rapò kote li eksplike poukisa Ayiti ta dwe benefisye yon pwolongasyon TPS la